open-index/open-wikipedia-markdown huggingface dataset:
Andromacha (Euripides)

[náhľad|Zajatie Andromachy. ([Frederic Leighton)]]
**Andromacha** je dráma Euripidova, ktorej dej sa konal približne v roku 426 pred Kr. a opisoval otrokyňu Andromache počas jej života ako otrokyňa, po skončení Trójskej vojny

## Dej

Andromacha po dobytí Tróje pripadla ako korisť Achillovmu synovi Neoptolemovi, ktorý bol vrahom Astyanakta, on ho zhodil z hradieb! Ale so samou Andromachou jej pán zaobchádzal dobre. Zobral ju do svojho kniežatstva. Andromacha mu povila syna,no bola iba otrokyňou. Neoptolemos sa totiž oženil s Hermionou,dcérou Heleny a Menelaa,toto manželstvo bolo bezdetné.Neskôr Hermiona ohrozila zajatkiň život. Stalo sa to vtedy, keď Neoptolemos odišiel do Apollónovej veštiarne v Delfách. Závistlivá Hermiona zistila, že sa jej naskytla skvelá príležitosť,aby sa raz a navždy zbavila sokyne.
Pomôcť jej v tom mal otec Menelaos, ktorého úmyselne pozvala zo Sparty. Keďže Andromacha predvídala čo jej hrozí, obozretne sa skryla pri oltári bohyne Thetidy, Achillovej matky. Bola celkom sama, nemohla sa spoľahnúť na nikoho. Potajomky to síce oznámila Achillovmu otcovi Peleovi, lenže starec býval v inom meste, vo Farsale. Medzitým pyšná Hermiona sa pokúšala prinútiť Andromachu hrozbami a nadávkami aby opustila oltár. Keďže nemali nijaký účinok, Hermiona odišla, zakričala však tajomnú vyhrážku:

-Opustíš toto miesto aj vtedy,keby dookola tieklo roztavené olovo!

Na všetky nadávky a vyhrážky mohla Andromacha odpovedať iba smutným zistením:

-Je to strašné,že bohovia nám dali prostriedky proti jedovatým zmijam, nikto však nevynašiel liek na vec najhoršiu než had a oheň:na zlú ženu. Takým nešťastím sme pre ľudí!

Neskôr prišiel sám Menelaos a viedol jej syna. Pohrozil jej:

-Vyber si kto má zahynúť:či ty, alebo decko!

Matka si vybrala vlastnú smrť. Odišla od oltára, ale iba na to, aby sa dozvedela:

-Zahyniete obaja-ty, i decko!

Márne boli všetky prosby. V poslednej chvíli však prišiel starý Peleus. Niekoľko jeho rozhodných slov stačilo, aby Menelaos nielen uvoľnil Andromachu a jej syna z pút ,ale aby navyše aj sám zbabelo ušiel do Thessálie.

Kategória:Literatúra v starogréckom jazyku
Kategória:Divadelné hry starovekého Grécka
Louis Jérôme Reiche

**Louis Jérôme Reiche** - (* 20. december 1799, Gorinchem, Holandsko - † 16. máj 1890, Neuilly-sur-Seine, Francúzsko) bol významný francúzsky obchodník, remeselník a entomológ holandského pôvodu.

## Životopis
Narodil sa v holandskom Gorincheme. Spočiatku pôsobil ako lekár.

Počas svojho života veľa cestoval po Európe a zozbieral veľkú zbierku hmyzu, prevažne chrobákov (Coleoptera). Napísal asi 65 vedeckých článkov s entomologickou tematikou, kde sa zaoberal hlavne systematikou a biológiou chrobákov. Práce vychádzali prevažne v časopisoch, ktoré vydávala Francúzska entomologická spoločnosť. Patril k zakladateľom a významným členom Francúzskej entomologickej spoločnosti (Société entomologique de France). Celkove bol počas svojho života 6x prezidentom tejto spoločnosti (v rokoch 1847, 1851, 1856, 1863, 1877, 1882), čo sa nepodarilo už žiadnemu druhému z francúzskych entomológov. Patril k obchodníkom a výrobcom v Paríži, ale počas vojny v roku 1870 utrpel značné ekonomické straty a bol nútený predať svoju zbierku i entomologickú knižnicu. 

Zomrel v roku 1890 v Neuilly-sur-Seine vo Francúzsku. Niekedy sa udáva, že zomrel v Paríži.

## Bibliografia
* Reiche, L. J.: 1842, Tableau d’une division systématique de la tribu des Coprophages etc. Ann. Soc. Ent. Fr., Paris.  
* Reiche, L. J.: 1847, Insectes dans le voyage en Abyssinie par Ferret et Gallinier. Paris. 
* Reiche, L. J.: 1855 - 1858, Espèces nouvelles ou peu connues de Coléoptères, recueillies par M. F. de Saulcy dans son voyage en Orient. Ann. Soc. Ent. Fr., Paris.

## Zdroje informácií o autorovi
* Anonym: 1875, [Reiche, L. J.]. Petites Nouv. Ent., 7(124): p. 496 - 497: (zbierka). 
* Anonym: 1890, [Reiche, L. J.]. Entomologist's Monthly Magazine, (3)26: p. 163. 
* Anonym: 1890, [Reiche, L. J.]. Leopoldina, 26, p. 165. 
* Bourgeois, J.: 1890, [Reiche, L. J.]. Ann. Soc. Ent. Fr., (6), Bull. 10: LXXXVIII - XC. 
* Brisout, C.: 1890, [Reiche, L. J.]. Ann. Soc. Ent. Fr., (6)10: p. 559 - 562 + portrét. 
* Krancher, O.: 1892, [Reiche, L. J.]. Ent. Jahrb., Leipzig, p. 196. 
* Essig, E. O.: 1931, A History of Entomology. Mac Millan (New York): vii + 1029 pp.: (p. 738 + portrét). 
* Musgrave, A.: 1932, Bibliography of Australian Entomology 1775 - 1930. Sydney, p. 266. 
* Gouillard, J.: 1991, [Biografia]. Hist. Entomologistes français. p. 34 - 35. 
* Constantin, R.: 1992, Memorial des Coléopteristes Français. Bull. liaison Assoc. Col. reg. parisienne, Paris (Suppl. 14): 92 pp: p. 79. 
* Poggi, R. & Conci, C.: 1996, [Reiche, L. J.]. Mem. Soc. Ent. Ital., 75, p. 93: (zbierka). 
* Gouillard, J.: 2004, Histoire des entomologistes français, 1750 - 1950. Édition entièrement revue et augmentée. Boubée (Paris): 287 pp.
* Groll, E. K. [ed.]: 2006, Entomologen der Welt (Biographien, Sammlungsverbleib). Datenbank 2. Version, DEI im ZALF e. V.: „Reiche, Louis Jérôme": (internet). 

Kategória:Francúzski entomológovia
Kategória:Holandskí entomológovia
Kategória:Koleopterológovia
Hotel Plaza

right|thumb|Hotel Plaza, pohľad z rohu Piatej Avenue a 59. ulice na Manhattane

**Hotel Plaza** je 19-poschodový luxusný hotel v New Yorku s výškou  a dĺžkou . Bol otvorený v roku 1907. Nachádza sa na západnej strane Grand Army Plaza, z čoho bolo odvodené jeho meno a tiahne sa popri Central Park South na Manhattane. Piata Avenue sa tiahne pri východnej strane Grand Army Plaza.

Hotel vlastnil od roku 1988 do roku 1995 súčasný prezident Spojených štátov Donald Trump.

## Iné projekty

Kategória:Hotely v New Yorku
Kategória:Donald Trump
Kategória:National Register of Historic Places
Ernest Marie Louis Bedel

**Ernest Marie Louis Bedel** (* 16. máj 1849, Nantes, Francúzsko – † 26. január 1922, Paríž) bol francúzsky entomológ, prevažne koleopterológ. 

## Biografia
Študoval v Nantes a v Paríži, kde bol spolužiakom budúceho entomológa Maurice Sédillota (1849 – 1933). Vďaka svojmu otcovi spoznal niektorých z vedcov, ako Alcida Dessalines d'Orbigny (1802 – 1857), Henry Le Chateliera (1850 – 1936), alebo Pierra Émile Gounella (1850 – 1914).

Pred svojim štúdiom práva sa v roku 1870 zúčastnil vojny.

Ernest Marie Louis Bedel napísal počas svojho života asi 300 publikácií, ktoré sa zaoberali prevažne chrobákmi. Jeho zbierka hmyzu (prevažne chrobákov) je asi od roku 1922 uložená v Muséum national d'histoire naturelle v Paríži.

Zomrel v Paríži v roku 1922.

## Zdroje informácií o autorovi
* Anonym: 1922, [Bedel, E. M. L.]. Bull. Soc. Ent. Fr., 1922, p. 33 – 34, 46. 
* Anonym: 1922, [Bedel, E. M. L.]. Ent. News, 33, p. 256. 
* Anonym 1922: [Bedel, E. M. L.] – Misc. Entomol., 26, p. 47.
* Deville, J. S. – C.: 1922, [Bedel, E. M. L.]. Ann. Soc. Ent. Fr., 91, p. 165 – 189 + portrét.  
* Champion, G. C.: 1923, [Bedel, E. M. L.]. Entomologist's Monthly Magazine, (3) 59: p. 139 – 140. 
* Buysson, H. du: 1925, [Bedel, E. M. L.]. Misc. Entomol., 29 (4): p. 36 – 38, (5): p. 41 – 42. 
* Heikertinger, F.: 1926, [Bedel, E. M. L.]. Verh. Zool.-Bot. Ges. Wien, 24, p. 74 – 75 (24?). 
* Horn, W (H.R.): 1926, [Bedel, E. M. L.]. Suppl. Ent., 12, p. 6 – 7 + portrét. 
* Seurat, L. G.: 1930, [Bedel, E. M. L.]. Explor. zool. Algérie, p. 445, 671, 672. 
* Peyerimhoff, P. de: 1932, La Société entomologique de France (1832 – 1931). Soc. Ent. France, Livre du Centenaire, Paris: 1 – 86, 83 – 85, Taf. XII. 
* Bedel, M. Q.: 1933, [Bedel, E. M. L.]. Rev. Biol., 8, p. 325 – 330 + portrét.  
* Pic, M.: 1942, [Bedel, E. M. L.]. Mon Jub. ent., Echange (H. S.): p. 30 – 31. 
* Lhoste, J. 1987: Les entomologistes français. 1750 – 1950. INRA (Institut National de la Recherche Agronomique), Paris: 355 pp: p. 88 – 90. 
* Constantin, R.: 1992, Memorial des Coléopteristes Français. Bull. liaison Assoc. Col. reg. parisienne, Paris, (Suppl. 14): p. 1 – 92, 12 + portrét. 
* Groll, E. K. [ed.]: 2006, Entomologen der Welt (Biographien, Sammlungsverbleib). Datenbank 2. Version, DEI im ZALF e. V.: „Bedel, Ernest Marie Louis": (internet). 

## Bibliografia
* Bedel, E. M. L.: 1873, Révision des Brachycérides du bassin de la méditerranée. 95 pp.       
* Bedel, E. M. L.: 1889: Révision des Érotylides de l’Ancien Monde. D’apres les travaux récents de M. Edmond[sic!] Reitter devant servir a compléter la monographie de M. Louis Bedel publiée en 1868 dans le tome V de l’Abeille. 18 pp.    
* Bedel, E. M. L.: 1919, Description d’un Triplax nouveau de Madagascar (Col. Erotylidae). 1 pp.       
* Bedel, E. M. L.: 1924, Liste de Coléopteres recueillis a Saclas (Seine-et-oise). 38 pp.

## Iné projekty

Kategória:Francúzski entomológovia
Kategória:Koleopterológovia
Kategória:Osobnosti z Nantes (Francúzsko)
SUSE Linux Enterprise Desktop

**SUSE Linux Enterprise Desktop (SLED)**, predtým **Novell Linux Desktop**, je komerčná, desktopovo orientovaná Linuxová distribúcia vyvíjaná Novellom, určená primárne pre firemných zákazníkov.

Súčasná verzia SLED 10 je odvodená z openSUSE 10.1.

## Pozri aj
* openSUSE
* SUSE Linux Enterprise Server
* Zoznam distribúcií Linuxu

Kategória:Distribúcie Linuxu
Zoznam liniek newyorského metra

right|thumb|Linky newyorského metra

Toto je **zoznam liniek** newyorského metra.

## [[Interborough Rapid Transit Company|IRT]]
*Broadway–Seventh Avenue Line (Bronx–Manhattan–Brooklyn)
*42nd Street Shuttle (Manhattan)
*Dyre Avenue Line (Bronx)
*Eastern Parkway Line (Brooklyn)
*Flushing Line (Manhattan–Queens)
*Jerome Avenue Line (Bronx)
*Lenox Avenue Line (Manhattan)
*Lexington Avenue Line (Manhattan)
*New Lots Line (Brooklyn)
*Nostrand Avenue Line (Brooklyn)
*Pelham Line (Bronx)
*White Plains Road Line (Bronx)

## [[Brooklyn-Manhattan Transit Corporation|BMT]]
*63rd Street Line (Manhattan)
*Archer Avenue Line (Queens)
*Astoria Line (Queens)
*Brighton Line (Brooklyn)
*Broadway Line (Manhattan)
*Canarsie Line (Manhattan–Brooklyn)
*Fourth Avenue Line (Brooklyn)
*Franklin Avenue Shuttle (Brooklyn)
*Jamaica Line (Brooklyn–Queens)
*Myrtle Avenue Line (Brooklyn–Queens)
*Nassau Street Line (Manhattan)
*Sea Beach Line (Brooklyn)
*West End Line (Brooklyn)

## [[Independent Subway System|IND]]
*63rd Street Line (Manhattan–Queens)
*Archer Avenue Line (Queens)
*Concourse Line (Bronx)
*Crosstown Line (Brooklyn–Queens)
*Culver Line (Brooklyn)
*Eighth Avenue Line (Manhattan–Brooklyn)
*Fulton Street Line (Brooklyn–Queens)
*Queens Boulevard Line (Queens)
*Rockaway Line (Queens)
*Sixth Avenue Line (Manhattan)

## Prepojenia
*60th Street Tunnel Connection (Queens)
*Chrystie Street Connection (Manhattan)

Kategória:Doprava v New Yorku
Elzéar Abeille de Perrin

**Elzéar Abeille de Perrin** známy aj ako **Elzéar Emmanuel Arène Abeille de Perrin** (* 3. január 1843, Marseille, Francúzsko - † 9. október 1910, Marseille) bol francúzsky advokát a entomológ.

## Životopis
Po štúdiu práv pracoval ako advokát v Marseille. Ako 20-ročný vstúpil do Francúzskej entomologickej spoločnosti (Société entomologique de France) a  všetok voľný čas venoval štúdiu hmyzu. Zvlášť sa zaujímal o druhy hmyzu, žijúce v pyrenejských jaskyniach.

Jeho zbierka palearktických druhov hmyzu z radov chrobákov (Coleoptera), blanokrídlovcov (Hymenoptera),dvojkrídlovcov (Diptera) a rovnokrídlovcov (Orthoptera) je uložená v Muséum national d'histoire naturelle v Paríži.

## Bibliografia
* Monographie des malachites. 1869.
* Études sur les coléoptères cavernicoles, suivies de la description de 27 coléoptères nouveaux français. 1872.
* Notes sur les leptodirites. 1878.
* Synopsis critique et synonymique des chrysides de France. 1878.

## Zdroje
* Ancey, F. 1910 [Abeille de Perrin, E.] *Ann. Soc. Hist. Nat. Toulon*  97-98, Portrait.   
* Buysson, H. du 1925 [Abeille de Perrin, E.]  *Misc. Entomol*. 28(12) 92.   
* Caillol, H. 1911 [Abeille de Perrin, E.] *Ann. Soc. Ent. Fr.* 80: 492-502 
* Constantin, R. 1992 *Memorial des Coléopteristes Francaise*. Bull. liaison Assoc. Col. reg. parisienne , Paris (Suppl. 14) : 1-92 7, Portrait.
* Gouillard, J. 1991 Biography in *Hist. Entomologistes francais*  41   
* Lhoste, J. 1987 *Les entomologistes français. 1750-1950. [[INRA]] (Institut National de la Recherche Agronomique ) , Paris : 1-355.
* Pic, M. 1942 [Abeille de Perrin, E.]  *Mon Jub. ent., Echange (H. S.)*  31-32.   
* Semenov-Tjan-Schanskij, A. P. 1912 [Abeille de Perrin, E.]  *Revue Russe d'Entomologie* 12 635-636.  
* Seurat, L. G. 1930: [Abeille de Perrin, E.] *Explor. zool. Algérie''  686.   

## Externé odkazy
* J. Gouillard : Histoire des entomologistes français

Kategória:Francúzski entomológovia
Kategória:Koleopterológovia
Kategória:Hymenopterológovia
Kategória:Dipterológovia
Kategória:Orthopterológovia
Kategória:Osobnosti z Marseille
Kamenistá dolina

**Kamenistá dolina** môže byť:

*vo Veporských vrchoch, pozri Kamenistá dolina (Veporské vrchy)
*v Západných Tatrách, pozri Kamenistá dolina (Západné Tatry)
Intel 8008

right|thumb|Intel 8008

**Intel 8008** bol prvý osembitový mikroprocesor od firmy Intel. Navrhnutý bol v roku 1972 v 18-pinovom DIP prevedení. Pod pôvodným kódovým označením 1201 bol pôvodne vyvinutý na zákazku firmou Computer Terminal Corporation do ich programovateľného terminálu, ale čip bol dodaný neskoro a nesplnil výkonnostné ciele spoločnosti, preto v ňom nebol inštalovaný. Tak došlo k dohode medzi CTC a Intelom, aby tento čip vstúpil na trh pre ostatných zákazníkov.

Pôvodné verzie bežali na frekvencii 0,5 MHz, neskôr sa frekvencia zvýšila na 0,8 MHz. 8008 bol o niečo pomalší ako Intel 4004 a Intel 4040 čo do vykonaných inštrukcií za sekundu, ale tým, že 8008 spracovával 8 bitov naraz, mohol pristupovať k omnoho väčšiemu množstvu pamäte, čím bol 3-4x rýchlejší ako dané 4-bitové čipy.

Inštrukčná sada Intel 8008 a nasledovných procesorov architektúry CICS bola výrazne ovplyvnená návrhom strán spoločnosti CTC.

Čip mal jednoduchú 8-bitovú zbernicu a vyžadoval pomerne veľa podporných obvodov. Intel 8008 mohol pristupovať k 8 vstupným a 24 výstupným portom.

Na využitie ako monitorový terminál a všeobecný radič bol návrh Intel 8008 prijateľný, ale na iné úlohy bolo jeho použitie nepraktické. Niekoľko málo počítačov bolo na ňom založených, ale väčšina využila vylepšených vlastností Intel 8080.

Skupina procesorov okolo 8008 je tiež niekedy nazývaná pod označením MCS-8.

Procesor Intel 8008 navrhli Victor Pooh, Harry Pyle, Marcian Hoff, Stan Mazor, Frederico Faggin a Hal Feeney.

Kategória:Procesory Intel
Intel 4040

right|thumb|Intel 4040

**Intel 4040** bol druhý štvorbitový mikroprocesor od firmy Intel, nasledovník procesora Intel 4004. Uvedený bol na trh na jeseň roku 1974v troch 24-pinových DIL prevedeniach. Navrhli ho Ted Hoff, Federico Faggin, Stan Mazor, Masatoshi Shima.

Skladal sa z 2300 tranzistorov. Rýchlosť jadra bola 0,74 MHz.

Mohol adresovať 640 B RAM a 8 kB ROM. Na rozdiel od svojho predchodcu mal osemúrovňový stack, 14 nových inštrukcií, dovedna teda 60 a 8 ďalších registrov navyše. Disponoval aj hardvérovým prerušením s možnosťou tienenia registrov.

Prevázdková teplota bola obmedzená na 70&nbsp;°C. Jeho spotreba bola dovedna 0,6-0,9 W a vyžadoval napájanie 15 ± 0,75 V.

Kategória:Procesory Intel
People for the Ethical Treatment of Animals

right|thumb|250px|logo PETA

**People for the Ethical Treatment of Animals** (skrátene **PETA**) je nezisková organizácia, ktorá sa angažuje za práva zvierat. Bola založená v roku 1980 v Norfolku, Virgínia. Združuje 1,8 milióna členov a podporovateľov a je najväčšou organizáciou svojho druhu. Slogan organizácie znie „zvieratá nie sú naše na jedenie, obliekanie, experimentovanie alebo používanie na zábavu“.

Svoje úsilie sústreďuje na štyri oblasti v ktorých veľké množstvo zvierat trpí väčšinu svojho života: továrne a farmy (chov zvierat), laboratória (pokusy na zvieratách), odevný priemysel (kožušníctvo) a zábavný priemysel (cirkusy). Organizácia pracuje aj v oblastiach, kde sa obzvlášť krutým spôsobom zaobchádza so zvieratami.

Ročne vyšetrovatelia organizácie PETA odhalia veľký počet prípadov krutého zaobchádzania so zvieratami. PETA pracuje pomocou verejného vzdelávania, vyšetrovania a výskumu, legislatívnymi cestami a protestnými kampaňami. Organizácii pomáhajú aj známe osobnosti a zapájajú sa do kampaní (napr. Pamela Andersonová, Pink, Joaquin Phoenix, Paul McCartney).

## Referencie

## Pozri aj
* práva zvierat

## Iné projekty
 

## Externé odkazy
* www.peta.org oficiálna stránka 

Kategória:Neziskové organizácie
Kategória:Práva zvierat
Kategória:Organizácie založené v 1980
Clarence Seedorf

**Clarence Clyde Seedorf** (* 1. apríl 1976, Paramaribo, Surinam) je bývalý holandský futbalový stredopoliar surinamského pôvodu. Je jediným hráčom, ktorému sa podarilo vyhrať Ligu majstrov s tromi rôznymi klubmi: Ajaxom (1995), Realom Madrid (1998), a s AC Miláno (2003, 2007); tiež hral ešte za kluby Sampdoria a Internazionale. Po konflikte s van Bastenom už nie je členom holandskej reprezentácie. 

Kategória:Holandskí futbalisti
Kategória:Hráči Majstrovstiev Európy vo futbale 1996
Kategória:Hráči Majstrovstiev sveta vo futbale 1998
Kategória:Hráči Majstrovstiev Európy vo futbale 2000
Kategória:Hráči Majstrovstiev Európy vo futbale 2004
Kategória:Hráči Ajax Amsterdam
Kategória:Hráči UC Sampdoria
Kategória:Hráči Real Madrid CF
Kategória:Hráči FC Internazionale Miláno
Kategória:Hráči AC Miláno
Kategória:Holandské osobnosti surinamského pôvodu
Kategória:Osobnosti z Paramariba
Gregory House

**[[MUDr.]] Gregory House** je fiktívna postava a protagonista nemocničnej drámy Dr. House, ktorého hrá Hugh Laurie. Ako postava je individualistický lekársky génius, ktorý vedie tím diagnostikov na fiktívnej nemocnici *Princeton-Plainsboro Teaching Hospital* (založená na nemocnici *Yale-New Haven Hospital*). Houseova postava bola opísaná ako „mizantropická“ a „lakomá“.

Houseove nekonvenčné diagnostické postupy, radikálne terapeutické motívy a oddaná racionalita spôsobili konflikty medzi ním a jeho kolegami. House je často stvárňovaný s chýbajúcou empatiou a sympatiou k pacientom, praxou, ktorá mu prideľuje čas vyriešiť patologické záhady. Postava je sčasti inšpirovaná Sherlockom Holmesom.

## Referencie

## Externé odkazy
* House na oficiálnej stránke televízie FOX  
* Gregory House na stránke fanúšikov   

Kategória:Dr. House
Martin Karvaš

**Martin Karvaš** (* 4. apríl 1956, Bratislava) je slovenský hudobník, hráč na klávesové nástroje, spevák, skladateľ a hudobný producent.

Vyštudoval hru na hoboj. V rokoch 1986 – 1989 bol členom skupiny Elán, s ktorou nahral albumy *[[Detektívka (album)|Detektívka]]* (1986), *[[Nebezpečný náklad (album)|Nebezpečný náklad]]* (1988) a *[[Rabaka (album)|Rabaka]]* (1989). Predtým pôsobil v skupinách Limit a Banket, spolupracoval na nahrávaní albumov viacerých umelcov populárnej hudby ako je Pavol Hammel, Dežo Ursiny, Miroslav Žbirka, Pavol Habera či Robo Grigorov a účinkoval na ich koncertných vystúpeniach. Je zakladateľom a vlastníkom dnes už neexistujúceho nahrávacieho štúdia Ebony v Bratislave. 

Martin Karvaš je synom slovenského spisovateľa Petra Karvaša.

## Referencie

Kategória:Slovenskí popoví klávesisti
Kategória:Slovenskí rockoví klávesisti
Kategória:Slovenskí skladatelia modernej hudby
Kategória:Slovenskí hudobní producenti
Antiwar.com

**Antiwar.com** je webová stránka obsahujúca najmä spravodajstvo a komentáre politického zamerania.  Vznikla v roku 1995. Obsahovo je zameraná najmä proti intervenčnej zahraničnej politike Spojených štátov amerických.

Zakladateľom Antiwar.com je Justin Raimondo. Web prináša texty rôznych libertariánov (napríklad Justin Raimondo), tradičných konzervativcov (napríklad Pat Buchanan) aj ľavičiarov (napríklad Robert Fisk).

## Externé odkazy
* Antiwar.com

Kategória:Politika v USA
Kategória:Politické webové stránky
Asterix a Obelix: Misia Kleopatra

***Asterix a Obelix: Misia Kleopatra***, v origináli ***Astérix & Obélix: Mission Cléopâtre***, je francúzsky film z roku 2002 natočený podľa komiksu *Astérix et Cléopatre*, ktorého autormi sú René Goscinny a Albert Uderzo. Film bol režírovaný Alainom Chabatom.

## Zhrnutie

Egyptská kráľovná Kleopatra (Monica Bellucci) sa staví s Juliom Caesarom (Alain Chabat) o to, že Egypťania sú stále mocný národ, aj napriek tomu, že časy faraónov už dávno pominuli. Kleopatra sľubuje, že postaví pre Cézara palác do troch mesiacov. Ak sa to podarí, Cézar musí priznať že egyptský národ je stále ten najmocnejší. Kvôli tomu, že sú všetci Kleopatrininy architekti zaneprázdnený alebo majú príliš konzervatívny štýl, poverí Kleopatra touto úlohou architekta menom Numerobis (Jamel Debbouze).

Numerobis úlohu splniť musí aj napriek tomu, že očividne nemá veľký záujem. Kleopatra hovorí že ak úlohu splní, bude obsypaný zlatom. Ak však nie, dá ho zožrať krokodílom. Numerobis si na pomoc zavolá dávneho priateľa, druida Panoramixa (Claude Rich) z Gálie, ktorý dokáže uvariť čarovný nápoj ktorý dáva nadľudskú silu. Kvôli ochrane Panoramixa s ním do Egypta idú aj Asterix (Christian Clavier) a Obelix (Gérard Depardieu). Asterix sa zamiluje do egyptskej ženy menom Guimieukis (Noémie Lenoir).

Numerobisov rival Amonbofis (Gérard Darmon) prehovorí Numerobisovych robotníkov aby prestali pracovať. Panoramix uvarí čarovný nápoj a výstavba pokračuje. Keď Július Cézar zistí že výstavba paláca ide dobre, rozhodne sa do projektu zasiahnuť aby sa nemusel neskôr strapniť pred celým národom. Ale tak isto ako miestni piráti, nepočítal s Asterixom a Obelixom.

## Externé odkazy

* 
* 

Kategória:Francúzske filmové komédie
Kategória:Asterixove dobrodružstvá
Kategória:Filmy z 2002
Kategória:Nemecké filmové komédie
Kategória:Filmy podľa názvu
Ulica Szewska (Krakov)

right|thumb|Začiatok Szewskej ulice z Hlavného námestia

**Ulica Szewska** je ulica v Starom Miaste v Krakove, začína sa pri Hlavnom námestí a pokračuje smerom k ulici Siennej a ulici Podwale.

Kategória:Krakov
Rynek Główny

**Rynek Główny** môže byť:
* námestie v Krakove, pozri Rynek Główny (Krakov)
* námestie v Lublinci, pozri Rynek Główny (Lubliniec)
Aberácia (taxonómia)

**Aberácia** je v taxonómii poddruhová systematická jednotka. Zvyčajne označuje farebnú individuálnu odchýlku jedinca, ktorá je v medziach premenlivosti druhu, bez jej taxonomickej hodnoty. 
Aberácia, ako systematická jednotka nižšieho zaradenia (infrasubspecifická) nepodlieha Medzinárodným pravidlám zoologickej nomenklatúry. 

U hmyzu je táto kategória často používaná, lebo hlavne u motýľov a chrobákov je veľmi veľa odchyliek medzi jedincami i na jednej lokalite ich výskytu. Druhy hmyzu, kde bolo v minulosti popísaných veľa aberácií sú dobre známe. Napríklad z radu chrobákov je to u druhu fuzáča alpského (*[[Rosalia alpina]]*). U motýľov je to napr. pri druhu *[[jasoň červenooký|jasoňa červenookého]]* (*[[Parnassius apollo]]*), ale aj u *[[jasoň chochlačkový|jasoňa chochlačkového]]* (*[[Parnassius mnemosyne]]*). Aberácia, ako taká, nemá zo systematického hľadiska vedeckú hodnotu. Zaužívala sa v praxi, a preto sa stále ešte často používa. Za predpokladu jej správneho využitia v praxi môže poslúžiť ako isté pravidlo na určenie a systém variability u druhov, ktoré vykazujú značnú odlišnosť mnohých jedincov. 

Aberácia je jednoducho menšia vývojová odchylka od zvyčajnej stavby organizmu, ktorú niekedy označujeme aj ako individuálna forma. Z hľadiska teoretickej taxonómie sa aberáciami zaoberá mikrotaxonómia. Niekedy môže byť výskyt aberácie u niektorého jedinca spojený i s chorobným (patologickým) procesom jeho organizmu.

Kategória:Taxonómia
Suchý

**Suchý** môže byť:

*vrch v Malej Fatre (), pozri Suchý (vrch v Malej Fatre) 
*obec v Česku, pozri Suchý (obec) 
*národná prírodná rezervácia v Malej Fatre, pozri Suchý (národná prírodná rezervácia)
*geomorfologická časť Strážovských vrchov, pozri Suchý (geomorfologická časť)
*priezvisko:
**Jiří Suchý, slovenský filozof
**Michal Suchý, slovenský filozof
**Radoslav Suchý (1976), slovenský reprezentant v ľadovom hokeji
**Ondřej Suchý (1945), český novinár, moderátor a textár
**Samuel Suchý (1813), slovenský lekár

## Pozri aj
*Suchá
*Suchý vrch
*Suchá hora
Profil (výrobok)

thumb|250px|right|Príklady profilov: obdĺžnikový, I, koľajnica.
**Profil** v technickom ponímaní je výrobok ktorého prierez má definovaný (presne určený) tvar rovnaký po celej dĺžke výrobku. Obvykle má tvar profilovej tyče rôznej dĺžky. Používa sa ako polotovar pre ďalšiu výrobu. Predáva sa ako metráž. Materiálom je obvykle kov, plast, drevo a iné.

## Kovové profily
Rozmery kovových profilov nazývaných aj *[[tyčový materiál]]* sú normalizované.

Podľa materiálu sa rozlišujú na:
* Oceľové - nazývané aj *tvarová oceľ* alebo *profilová oceľ*. Vyrábajú sa valcovaním za tepla, alebo v menšom rozsahu valcovaním za studena. 
* Z neželezných kovov - tieto sú vyrobené najmä z hliníka a jeho zliatin a medi a jej zliatin.

Kovové profily sa vyrábajú v rôznych prierezoch:
*kruhový (plný, rúrka)
*štvorcový, obdĺžnikový, lichobežníkový, trojuholníkový ...
***L** profil, **I** profil, **U** profil, **T** profil
*chladičové profily (rebrované)

## Drevené profily
*L profil, obdĺžnikový, kruhový, obrazový (na výrobu obrazových rámov), nábytkové lišty, okrajové lišty plávajúcich podláh a pod.

## Plastové profily
*nábytkové, lemy, žalúziové a pod.

## Referencie


Kategória:Výrobky
Zend Technologies

**Zend Technologies** Ltd. je spoločnosť, ktorú založili dvaja izraelskí vývojári, Andi Gutmans a Zeev Suraski.

V roku 1997 Andi a Zeev prepísali parser jazyka PHP (ktorý v pôvodnej verzii PHP/FI napísal Rasmus Lerdorf) a stal sa tak základom pre verziu PHP 3.0.

V roku 1999 sa opäť pustili do prepísania jadra a vzniklo PHP 4.0. Jadro nazvali "Zend Engine" a v tom istom roku založili spoločnosť Zend Technologies Ltd., ktorá sa podieľa na ďalšom vývoji jazyka PHP.

Slovo „Zend“ vzniklo spojením mien **Ze**ev a A**nd**i.

## Externé odkazy
* Stránka spoločnosti Zend Technologies Ltd.

Kategória:Podniky v Izraeli
Kategória:Podniky v USA
Rasmus Lerdorf

**Rasmus Lerdorf** (* 22. november 1968, Qeqertarsuaq, Grónsko) je známy najmä ako zakladateľ jazyka PHP. Naprogramoval prvé dve verzie PHP/FI a PHP/FI 2.0. Je takisto spojený s vývojom ďalších verzií tohto jazyka v spolupráci s Andi Gutmans a Zeev Suraski, ktorí založili Zend Technologies Ltd.

V roku 1993 promoval na univerzite Waterloo.

Od Septembra 2002 pracuje v spoločnosti Yahoo Inc. ,ako "Infrastructure Architecture".

## Iné projekty

## Externé odkazy
* domáca stránka Rasmus-a Lerdorf-a

Kategória:Dánski programátori
Kategória:Tvorcovia programovacích jazykov
Profil

**Profil** môže byť:
* tvár pri pohľade zboku, obrys
* vonkajší obraz, silueta
* súhrn/tabuľka jednotlivých vlastností, najmä osoby alebo jej činnosti
* prenesene:
** stručný opis či literárny portrét osoby, jej činnosti a podobne
** sformovanosť charakteru, názorov a podobne
*v technike a podobne: tvar (obrysu) priečneho rezu: 
**v geológii: 
***zvislý rez zemským povrchom, pozri profil (geológia)
***pedologický profil
**v matematike: prierez
**vo výrobe: (polo)výrobok, ktorý má po celej dĺžke rovnaký prierez a je pomerne dlhý, pozri profil (výrobok)
**v architektúre: obrysová línia priečneho rezu architektonickým článkom, pozri profil (architektúra)
* v hudbe, hudobná skupina, pozri Profil (hudobná skupina)

## Pozri aj
*úzky profil
*profil absolventa
Ťahanie

**Ťahanie** môže byť:
*napínanie držiac prevažne určitým smerom či posúvanie silou určitým smerom
*vyťahovanie, vyberanie (zvnútra von)
*vťahovanie; vdychovanie
*v technike: 
** objemové tvárnenie materiálu, pozri objemové ťahanie 
** plošné tvárnenie materiálu, pozri hlboké ťahanie
*o vzduchu, vánku: prúdenie
*rozvláčne spievanie
*prenesene:
**pracovanie s vypätím, namáhanie sa
**o zraku: napínanie
**predlžovanie trvania
**lákanie (niekoho na nejaké miesto)
**naťahovanie sa, hádanie sa
Asparuch (rozlišovacia stránka)

**Asparuch** môže byť:
* Mesto v Bulharsku, pozri Asparuch (mesto)
* Bulharský chán, pozri Asparuch
Operácia Hannibal

**Operácia Hannibal** bol rozkaz vydaný admirálom Dönitzom v januári 1945 o evakuácii 2. cvičnej ponorkovej flotily (2. Unterseeboot-Lehrdivision), z Gdanska pred postupujúcou Červenou armádou. Škola mala byť celá evakuovaná s personálom i 2 500 čerstvými absolventmi. Celkove 3 450 ľudí. Mali byť nalodení na pasažiersku loď Wilhelm Gustloff, ktorá im dovtedy slúžila ako plávajúce kasárne.d

Kategória:Východný front počas druhej svetovej vojny
Regióny v USA

right|thumb|Regióny USA

Spojené štáty americké sa delia na niekoľko oblastí, na regióny. Existujú oficiálne aj neoficiálne členenia.

## Americký úrad pre sčítanie obyvateľstva
Jedno z oficiálnych rozdelení (a najčastejšie používané) je podľa Amerického úradu pre sčítanie obyvateľstva (United States Census Bureau).

* Región 1 - Northeast (Severovýchod)
** Divízia 1 - New England (Nové Anglicko)
** Divízia 2 - Mid-Atlantic (Stredoatlantické štáty)
* Región 2 - Midwest (Stredozápad)
** Divízia 3 - East North Central States (Východné severostredné štáty)
** Divízia 4 - West North Central States (Západné severostredné štáty)
* Región 3 - South (Juh)
** Divízia 5 - South Atlantic States (Juhoatlantické štáty)
** Divízia 6 - East South Central States (Východné juhostredné štáty)
** Divízia 7 - West South Central States (Západné juhostredné štáty)
* Región 4 - West (Západ)
** Divízia 8 - Mountain States (Horské štáty)
** Divízia 9 - Pacific States (Tichomorské štáty)
Mid-Atlantic

thumb|Poloha

**Mid-Atlantic** alebo **Mid-Atlantic states** (doslova *Stredoatlantické štáty*) je oblasť, ktorú tvorí päť štátov na severovýchode USA. Spolu s Novým Anglickom tvorí Northeast, čo je jeden zo 4 hlavných regiónov Spojených štátov. Medzi štáty Mid-Atlanticu patria New York, New Jersey, Pensylvánia (*Pennsylvania*), Maryland a Delaware.

Mid-Atlanticom prechádzajú Apalačské vrchy, takže je tu pomerne veľa lesov. Oblasť leží medzi Veľkými jazerami a oceánom. Oblasť sa, rovnako ako Nové Anglicko, podobá Európe. Oproti Novému Anglicku je tu oveľa viac miest a je tu omnoho väčšia rasová a kultúrna rozmanitosť (väčšie percento Afroameričanov, hispánskych a ázijských obyvateľov).

Kategória:Regióny v USA
SUSE Linux Enterprise Server

**SUSE Linux Enterprise Server (SLES)** je komerčná, serverovo orientovaná Linuxová distribúcia vyvíjaná Novellom, určená primárne pre firemných zákazníkov. 
V súčasnosti sú nové verzie vydávané každých 18 – 24 mesiacov.

## História
SLES bol vyvíjaný na základoch SUSE Linuxu tímom, ktorý viedol Marcus Kraft. Prvá verzia bola uvoľnená 31. októbra 2000 a bola určená na počítače typu IBM S/390. Prvým, verejne známym, firemným zákazníkom sa v decembri 2000 stala nadnárodná telekomunikačná spoločnosť Telia. V apríli 2001 bola vydaná verzia pre architektúru x86.

V auguste 2004 sa na trh dostáva verzia SLES 9. O 16 mesiacov neskôr, v decembri 2005, je dostupný 3. service pack. V tomto období už SLES podporuje väčšina predajcov hardvéru: IBM, HP, Sun Microsystems, Dell a SGI.

SUSE Linux Enterprise Server 10 bol vydaný, spolu so svojím sesterským produktom SLED, 17. júla 2006. Prvý service pack bol uvoľnený 18. júna 2007.

## Pozri aj
* openSUSE
* SUSE Linux Enterprise Desktop

## Zdroje


## Externé odkazy
* SUSE Linux Enterprise Server 
* stránka SUSE Linux Enterprise Server

Kategória:Distribúcie Linuxu
Northeast (USA)

thumb|Poloha

**Northeast** (doslova Severovýchod) je jeden z regiónov Spojených štátov amerických. Spravidla zahŕňa 9 štátov, a to Maine, New Hampshire, Vermont, Massachusetts, Rhode Island, Connecticut, New York, New Jersey a Pensylvániu. Delaware, Maryland a Severná Virgínia sa niekedy tiež rátajú ako časť severovýchodného regiónu z dôvodu, že zasahujú do megalopolisu BosWash, ale oficiálne patria do juhoatlantického regiónu (South Atlantic region).

V roku 2010 tu podľa sčítania ľudu žilo 55 317 240 obyvateľov. Región je ohraničený na severe Kanadou, na západe regiónom Midwest, na juhu južným regiónom a na východe Atlantickým oceánom. Najväčšie mesto regiónu, New York, je aj najväčšie mesto a metropolitná oblasť v Spojených štátoch.

Severovýchod je aj najbohatší región USA. V roku 2007 boli podľa štatistík najbohatšie štáty Maryland, New Jersey, Connecticut, Havaj a Massachusetts.

Samotný štát New York tvorí asi 8 percent celkového HDP USA v roku 2005. Zatiaľ čo príjem je vysoký, celkový počet obyvateľov a rozloha je malá (okrem New Yorku a Pennsylvánie), pričom iba New York, New Jersey a Pensylvánia patria medzi 10 najľudnatejších štátov a žiadny zo štátov nepatrí medzi 10 najväčších.

## Referencie

Kategória:Regióny v USA
Severná Virgínia

right|thumb|Baltimore-Washington-Severná Virgínia

**Severná Virgínia** (*Northern Virginia*, *NoVA*) je región amerického štátu Virgínia, ktorý pozostáva z okresov Arlington County, Fairfax County, Loudoun County a Prince William County a z nezávislých miest Alexandria, Falls Church, Fairfax, Manassas a Manassas Park. Je súčasťou metropolitnej oblasti Baltimore-Washington, štvrtej najväčšej v USA. Severná Virgínia je najrozmanitejší región Virgínie a región s najvyšším príjmom.

Kategória:Virgínia
Midwest (USA)

right|thumb|Poloha

**Midwest** (doslova *Stredozápad*) je región Spojených štátov, ktorý zahŕňa štáty Illinois, Indiana, Iowa, Kansas, Michigan, Minnesota, Missouri, Ohio, Nebraska, Severná Dakota, Južná Dakota a Wisconsin. V roku 2010 tu podľa sčítania ľudu žilo 66 927 001 obyvateľov. Je to geografické a populačné centrum Spojených štátov. Región sa delí na East North Central States (hlavne Great Lakes States) a West North Central States (hlavne Great Plains States), hoci Minnesota, ktorá patrí medzi West North Central states, nepatrí medzi Great Plains states.

Najväčšie mesto regiónu je Chicago, nasleduje Detroit a Indianapolis. Ďalšie dôležité mestá sú Cincinnati, Cleveland, Columbus, Des Moines, Kansas City, Madison, Milwaukee, Minneapolis, Omaha, St. Louis a Wichita.

Termín Midwest sa používa vyše 100 rokov. Ďalšie označenia sú "Northwest" alebo "Old Northwest" (podľa Northwest Territory), "Mid-America," alebo "Heartland".

## Referencie

Kategória:Regióny v USA
Juh (USA)

thumb|Poloha podľa modernej definície

**Juh** (*Southern United States*, *American South*, *Dixie* alebo iba *South*) je región Spojených štátov, ktorý obsahuje 16 štátov, kde žije celkovo 114 555 744 podľa sčítania z roku 2010, čo je 37 % celej populácie USA, pričom sa delí na tri menšie regióny.
* South Atlantic States: Florida, Georgia, Severná Karolína, Južná Karolína, Virgínia, Západná Virgínia, Maryland a Delaware
* East South Central States: Alabama, Kentucky, Mississippi a Tennessee
* West South Central States: Arkansas, Louisiana, Oklahoma a Texas

V historickom význame počas americkej občianskej vojny (1861 – 65) označenie pre secesionistské štáty tzv. Konfederácie (The Confederate States of America).

## Referencie

Kategória:Regióny v USA
Západ (USA)

thumb|Poloha

**Západ** (, *American West* alebo iba *The West*) je región Spojených štátov, ktorý obyčajne označuje najzápadnejšie štáty USA. Rieka Mississippi sa často používa ako najvýchodnejšia možná hranica medzi Východom a Západom.

Oficiálne sem patrí 13 štátov, a to Aljaška, Arizona, Kalifornia, Colorado, Havaj, Idaho, Montana, Nevada, Nové Mexiko, Oregon, Utah, Washington a Wyoming.

Kategória:Regióny v USA
Lisa Cuddyová

MUDr. **Lisa Cuddyová** je fiktívna postava nemocničnej drámy Dr. House, ktorú hrá Lisa Edelsteinová. Cuddyová je dekankou lekárstva a riaditeľkou v nemocnici *Princeton-Plainsboro Teaching Hospital*. 

## História
Lisa je jediná postava, o ktorej seriál neposkytol veľa informácií. Má jednu sestru, čo bolo spomenuté až v 3 dieli 5 série Adverse Events, keď sa jej Housov špión spýtal, či má súrodencov. S rodičmi má podľa dielu dobrý vzťah.

Cuddyová navštevovala Michiganskú univerzitu. V tom čase stretla Gregoryho Housea, ktorý už vtedy bol legendou v univerzitnom mestečku. Jej sen o doktorke začal, keď mala 12 rokov a v 25 rokoch promovala na lekárskej škole ako druhá najlepšia v jej triede a stala sa prvou ženou a vôbec druhou najmladšou dekankou lekárstva v tridsiatich dvoch rokoch.

Cuddyová poznala Housa predtým, než seriál začal. Stretla sa s ním na Michiganskej univerzite, neskôr prešiel na inú školu, Univerzitu Johnsa Hopkinsa. Neskoršie, keď si House poranil pravú nohu, bol liečený na Princeton Plainsboro, kde Cuddyová ešte nebola dekankou lekárstva (upresnené v nevysielanej verzii epizódy "Honeymoon"). Doktori nemohli prísť na to, čo je s jeho nohou, a tak sa Cuddyová stala jeho navštevujúcou doktorkou. House odmietol nohu amputovať hovoriac, že má rád svoju nohu a chcel si ju ponechať, zatiaľ čo jeho priateľka, Stacy Warnerová, mu povedala, nech si ju dá odrezať, aby prežil. Cuddyová povedala Stacy, že sa doktori rozhodovali medzi amputáciou a ponechaním: vyrezaním mŕtveho svalu, ktorému dávali 50 percent na to, že zlyhá (a bude po celý svoj život krívať a mať bolesti) a 50 percent na to, že sa chytí (a bude môcť normálne kráčať). House žiadal, aby ho dali do chemicky privodenej kómy a aby prespal najhoršiu bolesť nohy. Avšak, keď raz upadol do bezvedomia, Stacy, ako jeho lekársky zástupca, súhlasila s operáciou.

## Referencie

Kategória:Dr. House
Bansko (rozlišovacia stránka)

**Bansko** môže byť:
* mesto v Bulharsku, pozri Bansko
* mesto v Macedónsku, pozri Bansko (Macedónsko)
Veľké kanadské jazerá (región)

thumb|Poloha v USA

Región **Veľkých kanadských jazier** (*Great Lakes region*) je región v Severnej Amerike, ktorý zahŕňa väčšinu kanadskej provincie Ontário a osem štátov USA, ktoré ležia okolo Veľkých jazier.

V Spojených štátoch Great Lakes označuje väčšinou oblasti, ktoré sú podobné oblastiam Northwest a Midwest, ale nie sú úplne totožné.

V USA sú to štáty Illinois, Indiana, Ohio, Michigan, Minnesota, New York, Pensylvánia a Wisconsin, v Kanade provincia Ontário.

Najdôležitejšie mestá sú Buffalo, Chicago, Cleveland, Cincinnati, Detroit a Milwaukee v USA a Hamilton a Toronto v Kanade. 

Kategória:Regióny v USA
Batak

**Batak** môže byť:

* mesto v južnom Bulharsku, pozri Batak (mesto)
* dedina v severnom Bulharsku, pozri Batak (dedina)
* okres v Bulharsku, pozri Batak (okres)
* priehrada v Bulharsku, pozri Batak (priehrada)
* príslušník etnika menom Batakovia
* batačtina
* Radoslav Batak (*1977), futbalový obranca
Blagoevgrad (mesto)

**Blagoevgrad** alebo **Blagojevgrad** (do roku 1950 *Горна Джумая*/*Gorna Džumaja*, po bulharsky: *Благоевград*, po trácky: *Skaptopara*) je mesto v juhozápadnom Bulharsku asi  južne od Sofie. Leží na brehoch rieky *Blagoevgradska Bistrica* a pri pohoriach Rila a Pirin. Mesto je pomenované po zakladateľovi prvej balkánskej sociálno-demokratickej strany Dimitarovi Blagojevovi.

Mesto je administratívnym centrom Blagoevgradskej oblasti. Nachádza sa blízko hraníc s Gréckom, Srbskom a Severným Macedónskom. V blízkosti mesta vedie medzinárodná diaľnica do Grécka E-79 a železnica spájajúca strednú Európu a Grécko.

V meste sa nachádza veľký závod na výrobu tabaku a piva, *Blagoevgradská americká univerzita*, *Juhozápadná univerzita Neofita Rilského*.

## Partnerské mestá
*  Auburn, USA
*  Delčevo, Severné Macedónsko
*  Batumi, Gruzínsko
*  Nagasaki, Japonsko
*  Skopje, Severné Macedónsko
*  Serres, Grécko
*  Stoličný Belehrad, Maďarsko
*  Solún, Grécko

## Galéria

Image:Фотографиране на сгради 2799366670 5b907dd970 o.jpg


## Iné projekty

## Externé odkazy
* Mapa mesta Blagoevgrad 
* Informačný portál
* Blagoevgrad, web 

Kategória:Mestá v Bulharsku
Kategória:Blagoevgrad (oblasť)
Kategória:Kúpele v Bulharsku
Veľké prérie

thumb|Poloha

**Veľké prérie** (angl. *Great Plains*) je oblasť v USA a v Kanade medzi Skalnatými vrchmi a riekou Mississippi, ktorá je tvorená sústavou plošín a pokrytá prevažne prériovou vegetáciou, prípadne stepnými krovinami.

Veľké prérie sa rozprestierajú od amerického štátu Texas po kanadskú Albertu a sú hlavnou obilninárskou oblasťou Severnej Ameriky.

Patria sem štáty USA Colorado, Kansas, Montana, Nebraska, Nové Mexiko, Severná Dakota, Oklahoma, Južná Dakota, Texas a Wyoming a kanadské provincie Alberta, Manitoba a Saskatchewan.

## Iné projekty
 

Kategória:Regióny v USA
Bénazír Bhuttová

**Bénazír Bhuttová** (neprechýlene Bénazír Bhutto; * 21. jún 1953, Karáči, Pakistan – † 27. december 2007, Rávalpindí) bola dvojnásobná pakistanská premiérka. 

Bénazír Bhuttová sa narodila v rodine bohatých vlastníkov pôdy. Jej otec, Zulfikár Alí Bhutto, založil Pakistanskú ľudovú stranu (PPP) a v rokoch 1971 - 1977 bol prezidentom a neskôr premiérom Pakistanu.

## Iné projekty
 

Kategória:Osobnosti z Karáči
Kategória:Pakistanskí politici
Kategória:Premiérky
Kategória:Obete atentátov
Kategória:Absolventi Harvard University
Kategória:Absolventi Oxfordskej univerzity
Southeast (USA)

thumb|Poloha regiónu

**Southeast** (doslova *Juhovýchod*) je neoficiálny región Spojených štátov. Hlavné stredisko regiónu je mesto Atlanta.

Kategória:Regióny v USA
Unión Deportiva Almería

**Unión Deportiva Almería**, obvykle známy ako **Almería**, je španielsky prvoligový futbalový klub so sídlom v meste Almería v Španielsku. Klub hral v La Lige ako AD Almeria v rokoch 19791981.

## História
V rokoch 1979 až 1981 hral v La Lige klub AD Almería, ktorý bol zrušený v nasledujúcom roku 1982. V podstate bol predchodcom súčasného klubu UD Almería, založenom v roku 1989 pod názvom *Almería Club de Fútbol* a v roku 2001 premenovanom na *Unión Deportiva Almería*.

Po rokoch strávených v druhej najvyššej španielskej futbalovej súťaži klub postúpil do Primera División po sezóne 2006/07, keď skončil na druhom mieste v Segunda División. V nasledujúcich rokoch pôsobil striedavo v najvyššej súťaži a v 2. lige, aktuálne je od roku 2022 opäť účastníkom La Ligy.

## Sezóny
;7 sezón v Primera División
*2007/08, 2008/09, 2009/10, 2010/11, 2013/14, 2014/15, 2022/23
;16 sezón v Segunda División
*1995/96, 1996/97, 2002/03, 2003/04, 2004/05, 2005/06, 2006/07, 2011/12, 2012/13, 2015/16, 2016/17, 2017/18, 2018/19, 2019/20, 2020/21, 2021/22
;6 sezón v Segunda División B
*1993/94, 1994/95, 1997/98, 1998/99, 2000/01, 2001/02
;2 sezóny v Tercera División
*1992/93, 1999/00
;3 sezóny v regionálnych súťažiach
*1989/90, 1990/91, 1991/92

## Aktuálna súpiska

  12px|kapitán

## Referencie

## Externé odkazy
* Oficiálna stránka klubu


Kategória:Šport v Almería
Kategória:Španielske futbalové kluby
Kategória:Kluby La Liga
Kategória:Futbalové kluby založené v 1989
Southwest (USA)

thumb|Poloha

**Southwest** (doslova *Juhozápad*) je región na západe Spojených štátov. Tvoria ho štáty Arizona, južná Nevada a Utah, Nové Mexiko, južné Colorado, juhovýchodná Kalifornia a západný Texas. Hoci neexistuje presná definícia, západná Oklahoma sa obyčajne tiež počíta do regiónu.

Kategória:Regióny v USA
Atlético Madrid

**Club Atlético de Madrid** je španielsky futbalový klub so sídlom v Madride. V súčasnosti hrá v *Primera División*, najvyššej španielskej futbalovej súťaži. Ich domácim štadiónom je Riyadh Air Metropolitano. Klub vyhral jedenásťkrát La Ligu a desaťkrát španielsky pohár Copa del Rey,  vrátane získu double v roku 1996. Tiež vyhrali v roku 1962 Pohár víťazov pohárov a v roku 1974 boli vo finále Pohára majstrov európskych krajín a zároveň získali Interkontinentálny pohár. Po vzniku Ligy majstrov v roku 1992 boli Atleti dvakrát vo finále tejto súťaže, v rokoch 2014 a 2016. Vyhrali trikrát Európsku ligu a trikrát Európsky superpohár. Atlético hrá v červeno-bielej pásikavej kombinácii dresy a k tomu modré trenírky.

Počas histórie klubu dostali futbalisti klubu viacero prezývok *Los colchoneros* alebo *matrace* kvôli tomu, že ich prvé dresy sa podobali na vzor na starých matracoch. Počas 70. rokov bol klub známy ako *los indios*. Bolo to pre množstvo juhoamerických hráčov, ktorý tu pôsobili. Existujú ale aj iné teórie pre vznik tejto prezývky: štadión sídlil pri rieke alebo pretože *los indios* boli tradičným súperom *los blancos* —bielych. Táto prezývka sa vzťahuje na rivala Real Madrid.

## Úspechy
### Národné

#### [[La Liga]]

***Víťaz (11)**:

1939/40, 1940/41, 1949/50, 1950/51, 1965/66, 1969/70, 1972/73, 1976/77, 1995/96, 2013/14, 2020/21

#### [[Copa del Rey]]

* **Víťaz (10)**:
1960, 1961, 1965, 1972, 1976, 1985, 1991, 1992, 1996, 2013

#### [[Supercopa de España]]

* **Víťaz (2)**:
1985, 2014

#### [[Campeonato del Centro]]

* **Víťaz (4)**:
1920/21, 1924/25, 1927/28, 1939/40

#### [[Segunda División]]

* **Víťaz (1)**:
2001/02

### Medzinárodné

#### [[Interkontinentálny pohár]]

* **Víťaz (1)**:
1974

#### [[Pohár víťazov pohárov UEFA|Pohár víťazov pohárov]]

* **Víťaz (1)**:
1962

#### [[Európska liga UEFA|Európska liga]]

* **Víťaz (3)**:
2010, 2012, 2018

#### [[Superpohár UEFA]]

* **Víťaz (3)**:
2010, 2012, 2018

#### [[Pohár Intertoto]]
* **Víťaz (1)**:
2007

----
* **14** *účastí* v *[[Liga majstrov UEFA|Lige majstrov]]*
* **18** *účastí* v *[[Pohár UEFA|Pohári UEFA]]*
* **87** *sezón* v *[[La Liga|La Lige]]*
* **6** *sezón* v *[[Segunda División]]*
* **2** *účasti* v *[[Intertoto Cup]]*
* **9** *účastí* v *[[Pohár víťazov pohárov UEFA|Pohári víťazov pohárov]]*

## Referencie

## Externé odkazy
* Oficiálna stránka klubu
* Atletico Madrid výsledky


Kategória:Španielske futbalové kluby
Kategória:Šport v Madride
Kategória:Futbalové kluby založené v 1903
Lisa Edelsteinová

**Lisa Edelsteinová** (* 21. máj 1966, Boston, Massachusetts) je americká herečka a dramatička. Známa je predovšetkým ako Dr. Lisa Cuddyová v kritikmi uznávanom seriáli televízie FOX, *[[Dr. House]]*.

## Biografia
### Mladosť
Lisa Edelsteinová sa narodila židovským rodičom Alvinovi a Bonnie Edelsteinovým v Bostone Jej otec je momentálne pediatrom v New Jersey. Najmladšia z troch detí vyrastala vo Wayne v New Jersey a bola prijatá na strednú školu Wayne Valley High School, kde v roku 1984 spromovala. V osemnástich sa presťahovala do New Yorku, kde študovala divadlo na *New York University's Tisch School of the Fine Arts*.

### Kariéra
Edelsteinová použila jej znovu nájdenú osobnosť na písanie, komponovanie a účinkovanie v originálnom muzikáli *Positive Me* ako odpoveď na zvyšujúcu sa AIDS krízu v 80. rokoch. Začiatkom 90. rokov sa objavila v hosťovských roliach niektorých populárnych komédií ako *Mad About You, Wings, The Larry Sanders Show and Seinfeld*, kde hrala frustrovanú priateľku Georga Costanzu.

Väčšie roly v televíznych drámach prišli čoskoro (*Relativity* v 1996, *The West Wing* v 1999, *[[Ally McBealová]]* v 2000 a *Felicity* v roku 2001). Tiež pokračovala v hraní hosťovských rolí v show ako *[[Pohotovosť (seriál)|Pohotovosť]], [[Frasier]], Just Shoot Me, Without a Trace* a *Sudkyňa Amy*. Edelsteinovej filmografia zahŕňa aj filmy *Po čom ženy túžia* s Melom Gibsonom, *Kňaz, rabín a blondínka* s Benom Stillerom, *Tak dobre ako sa len dá* s Jackom Nicholsnom a *Bláznivá škôlka* s Eddiem Murphym.

## Vybraná filmografia
### Vybrané filmy





### Vybrané televízne seriály




## Referencie

## Externé odkazy
* 

Kategória:Dr. House
Kategória:Filmové herečky USA
Kategória:Televízne herečky USA
Kategória:Filmové herečky židovského pôvodu
Kategória:Televízne herečky židovského pôvodu
Kategória:Osobnosti USA židovského pôvodu
Kategória:Osobnosti z Bostonu (Massachusetts)
Daniel Alves

**Daniel Alves da Silva** známy aj pod menom **Daniel Alves** (* 6. máj 1983, Juazeiro, Brazília) je brazílsky futbalový pravonohý  obranca. Od novembra 2021 pôsobí v klube FC Barcelona, kam sa vrátil po 5 rokoch. Naposledy pôsobil v FC São Paulo. 

Daniel Alves ma dobrú strelu pravou nohou. Dal už niekoľko gólov z priameho kopu. Má veľmi dobré a rýchle útočné výpady po pravej strane. Podľa viacerých odborníkov ide o jedného z najlepších pravých obrancov poslednej dekády. Je štvornásobným víťazom španielskej ligy, dvojnásobným držiteľom španielskeho pohára, štvornásobným víťazom španielskeho superpohára a dvojnásobným víťazom Ligy majstrov. V sezóne 2013/14 začal nosiť dres s číslom 22, ktoré prebral po svojom kolegovi a kamarátovi Ericovi Abidalovi, ktorý pred sezónou prestúpil do Monaca.

Fanúšikmi bol zaradený aj do TOP zostavy hráčov hrajúcich v Európe za rok 2007.

## Referencie

## Iné projekty

## Externé odkazy
* Oficiálna stránka  
* Profil na fcbarcelona.com 

Kategória:Brazílski futbalisti
Kategória:Hráči Sevilla FC
Kategória:Hráči FC Barcelona
Kategória:Hráči Majstrovstiev sveta vo futbale 2010
Dobrič (mesto)

**Dobrič** () je ekonomické a kultúrne centrum oblasti Dobrudža vo východnom Bulharsku. Je oblastným mestom Dobričskej oblasti. Nachádza sa 50 km severne od Varny,  od Sofie a  od Starej Zagory.

Dobrič s 91 030 obyvateľmi (2011) predstavoval deviate najväčšie mesto Bulharska.

## Historické názvy mesta
* Хаджиоглу Пазарджик - 1882
* Добрич (Dobrič) - 1882 - 1913, 1916 - 1919 a 1940 - 1949, 1990 -
* Базаргич (Bazargič) - 1913 - 1916 a 1919 - 1940
* Толбухин (Tolbuchin) - 1949 - 1990

## Referencie


## Iné projekty

Kategória:Mestá v Bulharsku
Kategória:Dobrič (oblasť)